समाजवाद, साम्यवाद भन्नेबित्तिकै माक्र्सको नाम नजोडी सुखै छैन । हेगेलको द्वन्द्ववाद, लुडविग फायरवाखको भौतिकवादको विकासबाट प्रभावित हुँदै हुर्किएका माक्र्स र एङ्गेल्सले कम्युनिस्ट घोषणापत्र सार्वजनिक गरेपछि नै समाजवाद, साम्यवादको आधुनिक व्याख्या, यसका सबलता, सीमाबारे बहस घनीभूत हुन थालेको हो, जो आजपर्यन्त कायमै छ । पुस्तकको सीमा के भने एउटै विषयमा मात्र केन्द्रित छैन, अलि बहकिएको छ । सन्दर्भसामग्री उल्लेख गरिएको छैन । निबन्ध शैलीको प्रस्तुति छ, जसलाई लेखकले समेत स्वीकारेका छन् । संसारमा विभिन्न समयमा दार्शनिकहरु कसरी जन्मिए, दर्शनको विकास कसरी भयो जस्ता विषय समेटिएको छ, पुस्तकमा । विभिन्न दर्शन अध्ययन नगरेकाहरुका लागि राम्रो सामग्री बन्नेछ, यो पुस्तक ।
